Soutaja (Avellan)
Oi, laula, poikanen,
 Nyt purtta soutaen;
 Sun voimas muuten herpoaa,
 Ken matkaa sitte jouduttaa?

 Ei aalto liikahda,
 Ja lännen puolella
 Vaan juomu heikko kajastaa;
 Ja pilvi vettä varjostaa.

 Oi, lausu, poikanen:
 Minn’ matkas kiiruinen,
 Kun yöhytkin on uupunna,
 Ja yksin reudot voipunna?

 Sa lintuparvea
 Nyt ootko ajossa,
 Sa kuikkaa, vaiko sorsasta
 Nyt jahtaat ranta rannalta?

 Oi, kaiku, metsien
 Ja vuorten takuinen,
 Sa ennen, nytkin tutkiva,
 Ma sulle tahdon vastata:

 En lintuparvea
 Nyt oo ma ajossa,
 En kuikkaa, enkä sorsasta
 Nyt jahtaa ranta rannalta.

 Ma mieltäin jahtailen:
 Jok’ airon vetonen,
 Jos helppo, josko heikko lie,
 Mun lähemmäksi mieltäin vie.

 Miss’ sauvu tupruaa
 Päin vaaran kukkulaa,
 Miss’ järven päässä suojan nään,
 Sinn’ mielein karkas enneltään.

 Siell’ on se vastassa
 Jo ennen aamua,
 Kun pursi entää rantahan,
 Ja mie jo neidon helmahan.